**PASLAUGŲ TEIKIMO SUTARTIES SPECIALIOJI DALIS**

Nr. *\_\_\_\_\_\_\_\_\_\_\_*

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, apie kurią duomenys kaupiami ir saugomi VĮ Registrų centras,

**AB „Lietuvos draudimas“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 110051834, PVM mokėtojo kodas LT100518314, registruotos buveinės adresas J. Basanavičiaus g. 12, LT-03600, Vilnius, Lietuvos Respublika, duomenys apie kurią kaupiami ir saugomi VĮ Registrų centre**,**

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui **sveikatos draudimo ir draudimo administravimo paslaugas** (toliau – Paslaugos)*,* o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainos ar sąnaudų ir kokybės santykį.
2. **PASLAUGŲ APIMTIS IR KAINA** 
   1. Pagal šią Sutartį Klientui teikiamos paslaugos, aprašytos Techninėje specifikacijoje.
   2. Maksimalus Paslaugų kiekis – apdrausti sveikatos draudimu **ne daugiau kaip 172 Kliento darbuotojus.**
   3. Bendra Paslaugų kaina sudaro **30.616,00 EUR (trisdešimt tūkstančių šeši šimtai šešiolika eurų 00 ct) be PVM[[1]](#footnote-2).**
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas –fiksuotas įkainis.
   5. Sutarties galiojimo laikotarpiu Klientas turi teisę koreguoti perkamų Paslaugų apimtį, neviršijant Sutarties SD 2.2 punkte nurodyto maksimalaus Paslaugų kiekio ir Sutarties SD 2.3 punkte nurodytos bendros Paslaugų kainos. Klientas neįsipareigoja nupirkti viso maksimalaus Paslaugų kiekio, ar bet kokios jo dalies.
   6. Klientas moka Paslaugų teikėjui Sutartyje nustatyta tvarka už faktiškai suteiktas Paslaugas pagal Sutarties SD priede Nr. 2 nurodytus Paslaugų įkainius. Sutartyje nurodyti Paslaugų įkainiai Sutarties galiojimo laikotarpiu nekeičiami.
3. **PASLAUGŲ KOKYBĖ**
   1. Suteikiamų Paslaugų kokybė turi atitikti pridedamą Techninę specifikaciją ar kitus dokumentus, kurie numato kokybės reikalavimus Paslaugoms.
   2. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 5 darbo dienas nuo Paslaugų perdavimo - priėmimo akto pasirašymo dienos.
   3. Kliento nustatytiems Paslaugų rezultato trūkumams šalinti nustatomas 5 darbo dienų terminas.
   4. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
   5. Už nustatytų Paslaugų trūkumų nepašalinimą per Sutarties SD 3.3 punkte nustatytą terminą Paslaugų teikėjas, Klientui pareikalavus, moka Klientui 50 (penkiasdešimties) eurų dydžio baudą už kiekvieną atvejį.
   6. Maksimali delspinigių ir (ar) baudų suma, Paslaugų teikėjo mokėtina pagal šią Sutartį, negali viršyti 30% bendros Paslaugų kainos.
   7. Paslaugų teikėjas teikia Klientui kasmėnesines bei kasketvirtines ataskaitas. Ataskaitų teikimo tvarka nustatyta Techninėje specifikacijoje ir šioje Sutartyje.
4. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS), JUNGTINĖ VEIKLA** 
   1. Sutartis iš Paslaugų teikėjo pusės vykdoma jungtinės veiklos pagrindu*:* NE
   2. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   3. Paslaugų teikėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subtiekėjai: TAIP.

Subtiekėjų sąrašas bei perduodamų sutartinių įsipareigojimų dalis pateikiami Sutarties priede Nr.3.

* 1. Paslaugų teikėjo pasitelktiems Subtiekėjams yra suteikiama galimybė prašyti Kliento tiesiogiai atsiskaityti su jais.
  2. Subtiekėjas, norintis pasinaudoti Sutarties SD 4.4. punkte nurodyta galimybe, įvykdęs įsipareigojimus pagal šią Sutartį, pateikia prašymą Klientui kartu su Paslaugų teikėjo patvirtinimu, kad Subtiekėjas tinkamai atliko savo įsipareigojimus pagal šią Sutartį, ir, kad Paslaugų teikėjas neturi prieštaravimų tiesioginiam atsiskaitymui su Subtiekėju.
  3. Klientas, išnagrinėjęs Subtiekėjo prašymą, priima sprendimą dėl tokio atsiskaitymo taikymo bei praneša Paslaugų teikėjui ir Subtiekėjui per 10 (dešimt) dienų nuo prašymo gavimo dienos.
  4. Jei Klientas priima sprendimą tenkinti Subtiekėjo prašymą, pasirašoma trišalė sutartis tarp Kliento, Paslaugų teikėjo ir Subtiekėjo, kaip nurodoma Sutarties BD, pagal projektą, kuris pateikiamas Sutarties SD priede Nr. 4.
  5. Paslaugų teikėjas įsipareigoja apie Sutarties SD 4.4. punkte nurodytą tiesioginio atsiskaitymo galimybę bei šioje Sutartyje nustatytą tokio atsiskaitymo tvarką informuoti pasitelktus Subtiekėjus.

1. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA** 
   1. Paslaugų teikėjas įsipareigoja suteikti Paslaugas Techninės specifikacijos 5.2.5.1.-5.2.5.2. punktuose nustatytais terminais.
   2. Paslaugų teikimo vieta nurodyta Techninės specifikacijos 4 dalyje.
   3. Nustatomas 5 darbo dienų terminas, per kurį Klientas turi priimti suteiktas Paslaugas (t. y. pasirašyti Paslaugų rezultato perdavimo – priėmimo aktą) arba raštu informuoti Paslaugų teikėją apie Paslaugų rezultato trūkumus.
   4. Už vėlavimą suteikti Paslaugas per Sutarties SD 5.1 nustatytą terminą Paslaugų teikėjas, Klientui pareikalavus, moka 0,05% nuo vėluojamų suteikti Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 50 (penkiasdešimt) eurų už visą vėlavimo laikotarpį).
2. **MOKĖJIMAI, PINIGINĖS PRIEVOLĖS IR SULAIKYMAI** 
   1. Klientas sumoka Paslaugų teikėjui už apdraustų Kliento darbuotojų skaičių. Dokumentų pateikimo ir atsiskaitymo terminai, taip pat kompensavimo tvarka nutraukus sveikatos draudimo paslaugų teikimą konkrečiam Kliento darbuotojui anksčiau termino ar apdraudus naują Kliento darbuotoją, nurodyti Sutarties SD priede Nr. 2.
   2. Jei mokėjimai atliekami už būsimas Paslaugas, išskaitymų, delspinigių ar baudų dydžiu mažinami sekantys mokėjimai, nurodant jų atsiradimo priežastį ir nekokybiškai suteiktas Paslaugas. Klientas moka Paslaugų teikėjui tik už suteiktas kokybiškas Paslaugas.
3. **SUTARTIES ĮSIGALIOJIMAS IR GALIOJIMAS** 
   1. Ši Sutartis įsigalioja nuo Sutarties pasirašymo dienos ir galioja 12 mėnesių.
4. **SPECIALIOSIOS SĄLYGOS**
   1. Paslaugų teikėjas įsipareigoja ne vėliau kaip per 5 (penkias) dienas prasidėjus einamajam mėnesiui raštu teikti praėjusio mėnesines projekto vykdymo ataskaitą, apimančią Paslaugų vykdymo statistiką, terminus, rizikų vertinimą, problemų sąrašą ir jų sprendimo priemones ir kitą informaciją, kaip numatyta Techninėje specifikacijoje. Už vėlavimą pateikti mėnesinę projekto vykdymo ataskaitą per nurodytą terminą, Paslaugų teikėjas, Klientui pareikalavus, moka Klientui 0,05 procentų Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 10 EUR už visą vėlavimo laikotarpį).
   2. Sutarties pradžioje ir Sutarties vykdymo metu (pagal poreikį) organizuojami Kliento / Kliento darbuotojų ir Paslaugų teikėjo susitikimai. Tokių susitikimų kaina turi būti įskaičiuota į bendrą Paslaugų kainą. Šių susitikimų metu Paslaugų teikėjas pristatys Paslaugas, atsakys į Kliento / Kliento darbuotojų klausimus. Susitikimai organizuojami Kliento padaliniuose visoje Lietuvoje.
   3. Paslaugų teikėjas organizuojamo susitikimo medžiagą turi pateikti ne vėliau kaip iki susitikimo likus 2 (pilnoms) darbo dienoms.
   4. Paslaugų teikėjas ne vėliau kaip per 5 (penkias) darbo dienas nuo įvykusio susitikimo (susitikimų, jei organizuojami analogiški susitikimai skirtingose vietose) pabaigos privalo parengti ir su Klientu suderinti susitikimo reziumė bei pateikti jį abiejų Klientui / Klientų darbuotojams.
5. **KITOS SUTARTIES NUOSTATOS**
   1. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
6. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija
      1. Priedas Nr.1 - Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
      2. Priedas Nr.2 – Paslaugų teikimo tvarka, 2 lapai;
      3. Priedas Nr.3 - Sutarties vykdymui Paslaugų teikėjo skiriamų specialistų sąrašas, 1 lapas;
      4. Priedas Nr.4 – Tiesioginio atsiskaitymo sutartis, 4 lapai;
      5. Priedas Nr. 5 - Įstaigų sąrašas 1 lapas;
      6. Priedas Nr. 6 - Apdraustojo draudimo apsaugos sustabdymo ir grąžintinos įmokos dalies apskaičiavimo formulė su paaiškinimais 1 lapas.
      7. Priedas Nr. 7 – Sveikatos draudimo paketuose esančios paketų vertės – 1 lapas.
7. **ŠALIŲ REKVIZITAI**

|  |  |
| --- | --- |
| **Paslaugų teikėjas**  **AB „Lietuvos draudimas“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **KONTAKTINIAI ASMENYS** 
   1. Kliento atstovų, kurie bus atsakingi už šios Sutarties vykdymą, užsakymų pateikimą kontaktai:
   2. Paslaugų teikėjo atstovų, kurie bus atsakingi už šios Sutarties vykdymą, užsakymų gavimą kontaktai:

|  |  |
| --- | --- |
| **Paslaugų teikėjas**  **AB „Lietuvos draudimas“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 2


**PASLAUGŲ TEIKIMO TVARKA**

1. **DRAUDIMO ĮMOKŲ MOKĖJIMO TVARKA**
   1. Įmokas už Kliento darbuotojus (toliau – Apdraustieji) Klientas moka kas ketvirtį atitinkamai sumokėdamas 1/4 dalį metinės draudimo įmokos sumos ne vėliau kaip paskutinę prieš tai einančio ketvirčio dieną.
   2. Nutrūkus Apdraustojo ir Kliento darbo santykiams ar kitaip netekus teisės būti Apdraustajam, nepanaudota įmokos dalis, neišskaičiuojant išmokėtų išmokų, Klientui perskaičiuojama proporcingai Sutarties galiojimo laikotarpiui, bei įskaitoma į draudimo įmokas, mokėtinas už kitus Apdraustuosius arba grąžinama Klientui (Sutarties pabaigoje)). Jei Apdraustasis išbraukiamas iš Apdraustųjų sąrašo vėliau nei likus trims mėnesiams iki draudimo apsaugos laikotarpio pabaigos, nepanaudota įmokos dalis nėra grąžinama.
2. **SVEIKATOS DRAUDIMO PASLAUGŲ TEIKIMO TVARKA**
   1. Paslaugų teikėjas privalo pateikti sveikatos draudimo korteles kiekvienam Apdraustajam per 1 (vieną) savaitę (arba kitu Šalių suderintu terminu) nuo Sutarties įsigaliojimo arba Apdraustojo sutikimo pasirašymo dienos. Sveikatos draudimo kortelė gali būti neišduodama tik tokiu atveju, jeigu lankantis Paslaugų teikėjo sąraše esančiose įstaigose (kaip nurodyta Sutarties SD priede Nr. 5) tokios priemonės nėra reikalingos ir/ar būtinos Paslaugų suteikimui.
   2. Apdraustųjų sąrašo pakeitimai vykdomi 1 (vieną) kartą per mėnesį, kiekvieno mėnesio priešpaskutinę darbo dieną. Draudimo liudijimo pradžios diena yra laikoma ateinančio mėnesio 1 (pirma) kalendorinė diena.
   3. Paslaugų teikėjas teikia Klientui ataskaitas apie Apdraustųjų pasinaudojimą paslaugomis kartą per mėnesį Šalių suderintą dieną. Ataskaita pateikiama pagal kiekvieną draudimo liudijimą, atskirai nurodant kiekvieno Paslaugų paketo išmokas.
   4. Kliento rašytiniu pageidavimu arba naudojantis Paslaugų teikėjo internetine platforma, Sutarties galiojimo laikotarpiu gali būti įtraukiami nauji Apdraustieji arba pašalinami Apdraustieji, nutraukę darbo santykius su Klientu. Apdraustasis laikomas išbrauktu iš Apdraustųjų sąrašo ir atitinkamai draudimo apsauga tokiam Apdraustajam nustoja galioti nuo dienos, kai Klientas pateikia Paslaugų teikėjui prašymą (naudojantis Paslaugų teikėjo internetine platforma arba raštišką pranešimą) išbraukti Apdraustąjį iš Apdraustųjų sąrašo (Klientas prašymą pateikia ne vėliau nei prieš tris dienas), bet ne anksčiau negu pranešime nurodyta data.
   5. Klientas įsipareigoja informuoti Apdraustąjį apie jo draudimo apsaugos nutraukimą, paimti iš Apdraustojo sveikatos draudimo kortelę darbo santykių su Apdraustuoju pasibaigimo dieną ir grąžinti ją Paslaugų teikėjui.
   6. Klientas neatlygina tokių Paslaugos teikėjo patirtų nuostolių, kurie atsirado, jei Paslaugų teikėjas moka draudimo išmoką, kompensuoja sveikatos priežiūros įstaigų pateiktas sąskaitas ar Apdraustojo patirtas išlaidas už paslaugas, suteiktas po dienos, kai Klientas raštu pateikė prašymą nutraukti draudimo apsaugą konkretiems Apdraustiesiems.
   7. Apdraustiesiems pametus ar sugadinus sveikatos draudimo kortelę, Paslaugos teikėjas privalo išduoti naują sveikatos draudimo kortelę be papildomo mokesčio.
3. **SVEIKATOS PRIEŽIŪROS PASLAUGŲ APMOKĖJIMO TVARKA**
   1. Įvykus draudžiamajam įvykiui, Apdraustasis gali kreiptis tiek į Paslaugų teikėjo pripažįstamą sveikatos priežiūros įstaigą (Sutarties SD priedas Nr. 5), su kuria Paslaugų teikėjas turi sudaręs sutartį, tiek ir į sveikatos priežiūros įstaigą, su kuria Paslaugų teikėjas nėra sudaręs bendradarbiavimo sutarties.
   2. Draudimo išmokos už suteiktas sveikatos priežiūros paslaugas apskaičiuojamos ir išmokamos pagal sveikatos priežiūros įstaigų įkainius, nepriklausomai ar Paslaugų teikėjas yra sudaręs bendradarbiavimo sutartis su jomis.
   3. Draudimo išmoka yra lygi dėl draudžiamojo įvykio patirtų ir Paslaugų teikėjo kompensuojamų išlaidų dydžiui, neviršijant kiekvienai paslaugai taikomos draudimo sumos, kaip tai nurodoma Techninėje specifikacijoje.
   4. Jei įvykus draudžiamajam įvykiui Apdraustasis kreipiasi į sveikatos priežiūros įstaigą, kuri nėra Paslaugų teikėjo pripažįstama sveikatos priežiūros įstaiga ir už suteiktas sveikatos priežiūros paslaugas Apdraustasis pats tiesiogiai sumoka sveikatos priežiūros įstaigai, draudimo išmokai nustatyti ir išmokėti Apdraustasis turi pateikti Paslaugų teikėjui dokumentus pagal Šalių suderintą dokumentų sąrašą. Šiuos dokumentus Apdraustasis pateikia Paslaugų teikėjui ne vėliau kaip per 30 (trisdešimt) kalendorinių dienų nuo draudžiamojo įvykio dienos.
   5. Jei įvykus draudžiamajam įvykiui Apdraustasis kreipiasi į sveikatos priežiūros įstaigą, kuri yra Paslaugų teikėjo pripažįstama sveikatos priežiūros įstaiga (Sutarties SD priedas Nr. 5), tuomet Apdraustasis neprivalo pranešti Paslaugų teikėjui apie draudžiamąjį įvykį. Tokiu atveju, apie draudžiamąjį įvykį Paslaugų teikėjui privalo pranešti (ir visus būtinus dokumentus/informaciją pateikti) minėta sveikatos priežiūros įstaiga. Už šiose įstaigose Apdraustajam suteiktas sveikatos priežiūros paslaugas Paslaugų teikėjas apmoka tiesiogiai tai sveikatos priežiūros įstaigai.
   6. Apdraustajam kreipiantis į Paslaugų teikėjo pripažįstamą sveikatos priežiūros įstaigą, Apdraustajam naudojantis ir atsiskaitant Paslaugų teikėjo suteikta kortele, turi būti suteiktos visos medicininės ir gydymo paslaugos, numatytos Sutartyje.
   7. Draudimo išmoka mokama ne vėliau kaip per 30 (trisdešimt) kalendorinių dienų nuo tos dienos, kai Paslaugų teikėjas gauna visą informaciją, reikšmingą nustatant draudžiamojo įvykio faktą, aplinkybes, pasekmes bei draudimo išmokos dydį.

|  |  |  |
| --- | --- | --- |
| **Paslaugos** | **I paketas** | **II paketas** |
| **Ambulatorinis gydymas ir diagnostiniai tyrimai privačiose ir valstybinėse gydymo įstaigose** | 100% / 30.000,00 Eur | - |
| **Stacionarus gydymas valstybinėje ligoninėje** | - | 100 % / 5.000,00 Eur |
| **Visos medicininės paslaugos (laisvas limitas)** | 100% / 70,00 Eur | 100% / 150,00 Eur |
| **Metinė įmoka vienam darbuotojui** | 178 Eur | |

Sutarties SD priedas Nr. 3

**SUBTIEKĖJŲ SĄRAŠAS BEI PERDUODAMŲ SUTARTINIŲ ĮSIPAREIGOJIMŲ DALIS**



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Paslaugų teikėjas**  **AB „Lietuvos draudimas“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 5


**ĮSTAIGŲ SĄRAŠAS**

Visos partnerių įstaigos yra įvardintos atnaujinamame sąraše, nuoroda:

<https://www.ld.lt/verslo-klientams/sveikatos-draudimas/istaigos>

Sutarties SD priedas Nr. 6


**APDRAUSTOJO DRAUDIMO APSAUGOS SUSTABDYMO IR GRĄŽINTINOS ĮMOKOS DALIES APSKAIČIAVIMO FORMULĖ SU PAAIŠKINIMAIS**



|  |  |
| --- | --- |
| **Paslaugų teikėjas**  **AB „Lietuvos draudimas“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  A  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 7

**SVEIKATOS DRAUDIMO PAKETUOSE ESANČIOS PAKETŲ VERTĖS**



|  |  |
| --- | --- |
| **Paslaugų teikėjas**  **AB „Lietuvos draudimas“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

1. Draudimo paslaugoms PVM netaikomas. [↑](#footnote-ref-2)